Document ID: 31988R2273

*****
ΚΑΝΟΝΙΣΜΟΣ (ΕΟΚ) αριθ. 2273/88 ΤΗΣ ΕΠΙΤΡΟΠΗΣ
της 25ης Ιουλίου 1988
περί επαναφοράς της εισπράξεως τελωνειακών δασμών για αλκαλοειδή της Κίνας και τα παράγωγά τους, άλατα των προϊόντων αυτών, των κωδικών ΣΟ 2939 21 10, 2939 21 90 και 2939 29 00, καταγωγής Ινδονησίας, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3635/87 του Συμβουλίου της 17ης Νοεμβρίου 1987 περί εφαρμογής των γενικευμένων δασμολογικών προτιμήσεων κατά το έτος 1988 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 16,
Εκτιμώντας:
ότι, δυνάμει του άρθρου 1 του κανονισμού (ΕΟΚ) αριθ. 3635/87, ορισμένα προϊόντα καταγωγής των χωρών και εδαφών που αναφέρονται στο παράρτημα ΙΙΙ απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 15·
ότι, σύμφωνα με το εν λόγω άρθρο 15, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών το 1986 στην Κοινότητα προϊόντων καταγωγής τρίτων χωρών·
ότι για αλκαλοειδή της Κίνας και τα παράγωγά τους, άλατα των προϊόντων αυτών, των κωδικών ΣΟ 2939 21 10, 2939 21 90 και 2939 29 00, η βάση αναφοράς διαμορφώνεται σε ύψος 616 000 ECU· ότι κατά την ημερομηνία της 22ας Ιουνίου 1988 οι εισαγωγές των προϊόντων αυτών στην Κοινότητα, καταγωγής Ινδονησίας, ανέρχονται δια καταλογισμού στο ύψος της εν λόγω βάσεως αναφοράς · ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας· ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Ινδονησίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 29 Ιουλίου 1988, η ανασταλείσα, δυνάμει του κανονισμού (ΕΟΚ) αριθ. 3635/87, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων καταγωγής Ινδονησίας στην Κοινότητα:
1.2 // // // Κωδικός ΣΟ // Περιγραφή εμπορευμάτων
// // // 2939 21 10
2939 21 90
2939 29 00
// Αλκαλοειδή της Κίνας και τα παράγωγά τους. Άλατα των προϊόντων αυτών // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1988.

Labels: 3
18